غلام محمد گرامی

مولانا غلام محمد گرامی (پیدائش: 30 دسمبر،1920ء - وفات: 15 ستمبر، 1976ء) پاکستان سے تعلق رکھنے والے سندھی زبان کے نامور ادیب، صحافی اور سندھی ادبی بورڈ کے رسالے سہ ماہی مہران کے مدیر تھے۔

 حالات زندگی 
غلام محمد گرامی 30 دسمبر،1920ء کو صوبہ سندھ کے ضلع دادو کے مقام میہڑ میں پیدا ہوئے۔پاکستان کرونیکل: عقیل عباس جعفری، ص 430، ورثہ / فضلی سنز، کراچی، 2010ءغلام محمد گرامی،سوانح و تصانیف ویب، پاکستان۔ انھوں نے کسی تعلیمی ادارے سے باضابطہ تعلیم حاصل نہیں کی تھی مگر اپنے شوق سے انھوں نے سندھی، عربی، فارسی اور اردو زبانوں میں ایسی مہارت حاصل کی کہ وہ تعلیمی اداروں میں ان زبانوں کی تعلیم دینے پر مامور کیے گئے۔ وہ متعدد اخبارات اور جرائد سے وابستہ رہے، ان میں ہلال پاکستان، روزنامہ عبرت، آفتاب، عرفان لطیف، پاسبان، الزمان اور ترجمان شامل تھے۔ 1955ء میں وہ سندھی ادبی بورڈ کے رسالے سہ ماہی مہران کے مدیر مقرر ہوئے۔ یہ وابستگی ایک مختصر سے وقفے کے علاوہ ان کی وفات تک قائم رہی۔

 تصانیف 
غلام محمد گرامی لاتعداد کتابوں کے مصنف تھے جن میں اللہ جو وجود، رفیق حیات، کلیات بلبل (ترتیب)، دیوان بلبل (ترتیب)، اساں جو پیارو دین، پاک جمہوریت، اسلامی تاریخی کہانیوں، مزاحیات، جام جم، مشرقی شاعری جا فنی قَدر ۽ رجحانات اور مسلمان ۽ سائنس کے نام شامل ہیں۔

 وفات 
غلام محمد گرامی 15 ستمبر، 1976ء کو حیدرآباد، پاکستان میں انتقال کر گئے اور حیدرآباد میں میاں غلام شاہ کلہوڑو کے مقبرے کے احاطے میں مدفون ہوئے۔

 حوالہ جات 

زمرہ:1920ء کی پیدائشیں
زمرہ:1976ء کی وفیات
زمرہ:بیسویں صدی کے پاکستانی شعرا
زمرہ:پاکستانی جریدہ مدیران
زمرہ:پاکستانی شعرا
زمرہ:پاکستانی مسلم شخصیات
زمرہ:سندھی شخصیات
زمرہ:سندھی شعرا
زمرہ:سندھی محققین
زمرہ:سندھی زبان کے شعرا